Carlos Mauricio Funes

Carlos Mauricio Funes Cartagena (* 18. október 1959, San Salvador, Salvádor† 21. január 2025, Managua, Nikaragua) bol salvádorský novinár a politik, v rokoch 2009 až 2014 salvádorský prezident.

 Život 
Počas salvádorskej občianskej vojny pôsobil hlavne ako televízny reportér a aj neskôr pokračoval v žurnalistickej kariére, pričom sa stal úspešným moderátorom viacerých publicistických relácii a bol známym kritikom pravicovej vlády. Neskôr sa stal viac aktívny v miestnej politike a v roku 2007 ho ľavicovo orientovaný Front národného oslobodenia Farabunda Martího nominoval ako kandidáta do prezidentských volieb v marci 2009. Tie so ziskom 51,32 % hlasov vyhral a stal sa prvým ľavicovo orientovaným prezidentom v novodobej histórii Salvádora. Úrad prevzal 1. júna 2009. Hoci v zahraničnej politike udržoval dobré vzťahy s USA, bol zároveň prvým salvádorským prezidentom, ktorý po 50 rokoch obnovil diplomatické styky s Kubou.

 Referencie 

 Iné projekty 

Kategória:Prezidenti Salvádora
Kategória:Salvádorskí politici